《题李伯时支遁相马图》
宋代·释仲殊

月窟精神不受羁，白云野老太支离。
当时若也无人识，骏骨灵心各自知。

作者简介：释仲殊，字师利，安州（今湖北安陆）人。俗姓张，名挥，仲殊其法号。尝应进士试，不中，弃家为僧，曾住苏州承天寺、杭州宝月寺。崇宁间自缢，事迹见《吴郡志》卷四二、《吴中人物志》卷一二、《栖真志》卷四。